jkorsvik/nowiki_second_scrape_merged huggingface dataset:
Norwegian Field Target & Airgun Club

Norwegian Field Target & Airgun Club er det norske forbundet for field target under World Field Target Federation (WFTF), hvor det konkurreres i feltskyting med luftvåpen i de to klassene stempel (Piston) og trykkluft (pre-komprimert pneumatisk, PCP). NFTAC er også tilsluttet World Hunter Field Target Organisation.


== Historie ==
Sporten oppstod i England i 1980, og kom til USA midt på 1980-tallet. I 1987 ble det amerikanske forbundet American Airgun Field Target Association (AAFTA) formelt opprettet. På dette tidspunktet var konkurransereglene noe ulike mellom de to landene. Det første verdensmesterskapet ble holdt i 1991, med deltakere fra USA og Storbritannia. Sporten spredde seg til Norge på 1990-tallet, og deretter Tyskland. Norgesmesterskapet har vært arrangert årlig siden 1994. I 2006 ble nordmannen Andy Kays verdensmester i stempelklassen. I 2011 bestod World Field Target Federation av 30 medlemsland. NFTAC arrangerte verdensmesterskapet i 1999, 2002 og 2012.


== Konkurranseregler ==
I konkurranser skytes det stort sett på selvanvisere plassert mellom 9 til 50 meter. I sanksjonerte konkurreresrt skytes det i dag etter det samme regelsettet over hele verden, og det brukes treffsoner i tre standardiserte størrelser:
15 mm i diameter plassert mellom 12–23 m (altså ca. 0.6–1.3 mrad).
25 mm i diameter plassert mellom 7–37 m (altså ca. 0.7–3.6 mrad).
40 mm i diameter plassert mellom 7–42 m (altså ca. 1.0–5.7 mrad).Et lite stevne består gjerne av 40-60 skudd, mens verdensmesterskapet består av 150 skudd. Det er vanlig å bruke kikkertsikter med høy forstørrelse og kort dybdeskarphet slik at parallaksejustering kan brukes for presis avstandsbedømmelse.


== Se også ==
Liste over skytterorganisasjoner
Norges Skytterforbund


=== Andre skytterforbund i Norge ===
Det frivillige Skyttervesen
Norges Benkeskytterforbund
Norges Jeger- og Fiskerforbund
Norges Metallsilhuettforbund
Norges Skiskytterforbund
Norsk Svartkruttunion
PRS Norge
Scandinavian Western Shooters


== Referanser ==


== Eksterne lenker ==
Offisiell side for Norwegian Field Target & Airgun Club
Offisiell Facebook-side for Norwegian Field Target & Airgun Club
Offisiell side for World Field Target Federation (WFTF)
Introduksjon til Field Target på YouTube
Achataicus

Carabus (Achataicus) er en underslekt av biller i delgruppen (underfamilien) jordløpere (Carabinae) i familiegruppen løpebiller. 


== Utseende ==
Nokså store, slanke, metallisk fargede jordløpere. Pronotum er rundet, nokså smalt. Dekkvingene er brede, ganske hvelvede, uten påfallende skulptur.


== Levevis ==
Artene kan finnes både i skog og i åpne landskaper. 


== Utbredelse ==
Underslekten er utbredt i Kina.


== Systematisk inndeling ==
Listen følger i hovedsak 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie jordløpere Carabinae Latreille, 1802
stammen Carabini Latreille, 1802
slekten Carabus Linnaeus, 1758
Underslekten Achataicus Reitter, 1896
Carabus (Achataicus) alexandrae Semenov, 1887
Carabus (Acathaicus) alexandrae alexandrae Semenov, 1887
Carabus (Acathaicus) alexandrae cratocephaloides Semenov, 1887
Carabus (Acathaicus) alexandrae subidolon Deuve, 1994
Carabus (Achataicus) interruptocostatus Semenov, 1887
Carabus (Acathaicus) interruptocostatus amplior Deuve, 1994
Carabus (Acathaicus) interruptocostatus fantingi Imura & Su, 1998
Carabus (Acathaicus) interruptocostatus interruptocostatus Semenov, 1887
Carabus (Acathaicus) interruptocostatus nanpingicus Deuve, 1995
Carabus (Acathaicus) interruptocostatus tewoicus Deuve, 1996


== Referanser ==


== Eksterne lenker ==
Artikkelen har ingen egenskaper for arter i Wikidata
Akuvi

Beatrice Akuvi Hosen Kumordzie (født 25. mai 1994 i Asker i Norge), også kjent under artistnavnet Akuvi, er en norsk sanger og låtskriver.


== Bakgrunn ==
Kumordzie har røtter fra Ghana og er oppvokst på Borgen i Asker, i en musikalsk familie. Faren, Kofi Kumoji, er en ghanesisk musiker, og søsteren Anna-Lisa Kumoji er artist og skuespiller. Gjennom faren ble hun tidlig introdusert for afrikansk musikk og rytmer, og etter hvert fikk hun interesse for amerikansk hiphop og R 'n 'B.I begynnelsen av 20-årene flyttet hun til Cape Town i Sør-Afrika der hun eksperimenterte i ulike musikksjangre sammen med lokale musikere. Selv beskriver hun musikken sin som «reggae-infuced neo-soul».Hun utga sine første singler i 2019, og samme år deltok hun i flere tv-programmer som Beat for Beat (NRK) og Expresso Morning Show (SABC) samt på festivaler som Oslo Afro Arts Festival i august 2019 og Bergen International Music Festival i oktober samme år.Akuvi var en av finalistene i Melodi Grand Prix 2020 i Trondheim, med låten «Som du er». Hennes låt gikk ikke videre til «gullfinalen», som besto av fire av de åtte finalistene. «Som du er» var den eneste låten i finalen som var skrevet på norsk.I 2023 deltar hun på nytt i Melodi Grand Prix, med låten «Triumph». Hun deltar i delfinale 3 lørdag 28. januar 2023.


== Diskografi ==


=== EP-er ===
2019: Unfinished Business


=== Singler ===
2023: «Triumph»
2020: «Som du er»
2019: «Obligations»
2019: «Free Me from Me»


== Referanser ==


== Eksterne lenker ==
(en) Offisielt nettsted 
(en) Akuvi på Internet Movie Database
Alipaster

Carabus (Alipaster) er en underslekt av biller i delgruppen (underfamilien) jordløpere (Carabinae) i familiegruppen løpebiller. 


== Utseende ==
Nokså store, slanke, metallisk fargede jordløpere. Pronotum er rundet, nokså smalt. Dekkvingene er brede, ganske hvelvede, uten påfallende skulptur.


== Levevis ==
Artene kan finnes både i skog og i åpne landskaper. 


== Utbredelse ==
Underslekten er utbredt i Kina og Sentral-Asia.


== Systematisk inndeling ==
Listen følger i hovedsak 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie jordløpere Carabinae Latreille, 1802
stammen Carabini Latreille, 1802
slekten Carabus Linnaeus, 1758
Underslekten Alipaster Reitter, 1896
Carabus (Alipaster) barovskii Semenov & Znojko, 1932
Carabus (Alipaster) barovskii barovskii Semenov & Znojko, 1932
Carabus (Alipaster) barovskii bayanbulak Deuve, 1993
Carabus (Alipaster) barovskii uygurorum Kabak, 2004
Carabus (Alipaster) dengyuani Deuve & Tian, 2012
Carabus (Alipaster) infantulus Morawitz, 1886
Carabus (Alipaster) infantulus infantulus A.Morawitz, 1886
Carabus (Alipaster) infantulus naraticus Deuve, 1993
Carabus (Alipaster) pauliani Deuve, 2004
Carabus (Alipaster) pupulus Morawitz, 1889 - Kina, Kirgisistan, Tadsjikistan
Carabus (Alipaster) rueckbeili Breuning, 1932
Carabus (Alipaster) shirtalensis Gottwald, 1990
Carabus (Alipaster) thianshanskii Breuning, 1932
Carabus (Alipaster) thianshanskii shatyensis Deuve & Tian, 2004
Carabus (Alipaster) thianshanskii thianshanskii Breuning, 1932
Carabus (Alipaster) tianshanicola Deuve & Tian, 2003


== Referanser ==


== Eksterne lenker ==
(en) Alipaster hos NCBI 
Carabus (Alipaster) – detaljert informasjon på Wikispecies
Oddbjørn Hesjevoll

Oddbjørn Hesjevoll (født 4. oktober 1950) er en norsk skuespiller fra Jostedalen i Luster og bosatt i Vågsbunnen i Bergen. 
Hesjevoll er kjent fra teatermiljøet i Bergen. Og som Einar i NRK-serien Kong Sverre fra 1978. 
På film er Hesjevoll kjent for rollen som kriminalkonstabel Holm i Olsenbandens siste bedrifter fra 1975. Hesjevoll har spilt i bl.a. 1126 (1995), Glade vrinsk (1975) og Engler i sneen (1982).


== Eksterne lenker ==
(en) Oddbjørn Hesjevoll på Internet Movie Database 
(no) Oddbjørn Hesjevoll hos Sceneweb
Tornike Kipiani

Tornike Kipiani (Georgisk: თორნიკე ყიფიანი; født 11. desember 1987 i Tbilisi i Georgia), også kalt «Kipo», er en georgisk sanger. Han skulle representere Georgia i Eurovision Song Contest 2020 med sangen «Take Me As I Am». Konkurransen ble imidlertid avlyst på grunn av koronavirusutbruddet i Europa vinteren 2020. I stedet representerte Kipiani Georgia i konkurransen i 2021 med låten «You».


== Bakgrunn ==
Kipiani ble født i Tbilisi i desember 1987 og ble kjent i Georgia da han vant georgisk X Factor i 2014. Mentoren hans var den georgiske artisten Tamta som representerte Kypros i Eurovision Song Contest 2019.Han deltok i den georgiske finalen foran Eurovision Song Contest 2017 med sangen «You Are My Sunshine». I 2019 vant han georgiske Idol med 33,82 prosent av telefonstemmene. Gjennom seieren fikk han representere Georgia i Eurovision Song Contest 2020 i Rotterdam i Nederland. Konkurransen ble imidlertid avlyst på grunn av koronavirusutbruddet i Europa vinteren 2020. I stedet fikk Kipiani representere Georgia i konkurransen i 2021. Han nådde imidlertid ikke finalen.


== Referanser ==
Karl Wilhelm Philipp von Auersperg

Karl (Karlos) Wilhelm Philipp von Auersperg (født den 1. mai 1814 i Praha, død der den 4. januar 1890) var en østerriksk fyrste og statsmann. Han var bror til Adolf von Auersperg.
Karlos von Auersperg hevdet som det forfatningstro parts leder i den bøhmiske landdagen og som president i det østerrikske herrehuset (1861-67 og 1871-79) forfatningen og riksenheten mot de nasjonale partiene. Han ble i 1868 østerriksk ministerpresident men tok allerede samme år avskjed på grunn av utenriksministeren greve Friedrich Ferdinand von Beusts hemmelige forhandlinger med tsjekkernr om forlik.


== Referanser ==


== Litteratur ==
Constantin von Wurzbach: «Auersperg, Karl Wilhelm Fürst.» I Biographisches Lexikon des Kaiserthums Oesterreich. 11. Del. Kaiserlich-königliche Hof- und Staatsdruckerei, Wien 1864, s. 362 (Innscanning).
Wolfgang Rudolf: Fürst Karl Auersperg (1814–1890). Ein liberaler österreichischer Staatsmann und Politiker. Dissertation. Universität Wien, Wien 1974, OBV.
Svensk uppslagsbok, Lund 1929
Norsk Flygerforbund

Norsk Flygerforbund (NF), er en yrkesorganisasjon for hele bredden av norsk, sivil luftfart. Både trafikkflygere, dronepiloter, helikopterbesetninger, flyinstruktører, studenter, ambulansepiloter og ansatte innenfor fraktflyging og business jet er organisert gjennom Norsk Flygerforbund. Forbundets primære oppgave er å ivareta medlemmenes faglige, økonomiske og sosiale interesser. Dette gjøres gjennom å forhandle fram tariffavtaler og andre avtaler som sikrer enkeltmedlemmers rettigheter og vilkår. NF yter dessuten støtte under forhandlinger, tvister og konflikter.
Med over 1.500 medlemmer er det Norges største pilotkollektiv. Forbundet er en fortsettelse av Norske Ruteflygeres Forening (NRF) - stiftet 1948, hvor strukturen i organisasjonen ble fortsatt samtidig som de ulike flyselskapenes flygerforeninger i 1977 samlet seg under navnet Norsk Flygerforbund.
Det ledes av forbundsleder Aleksander Wasland, med Jo Bjørn Skatval som 1. nestleder. Forbundet spiller en viktig rolle både politisk og flysikkerhetsmessig. Politiske fageksperter i industriell komite jobber tett mot storting og regjering for å sette viktige saker på dagsorden. I tillegg skal de bistå med informasjon i forbindelse med tarifforhandlinger og være en ressursbank tilgjengelig for foreningene. Samtidig jobber flysikkerhetskomiteen som en viktig rådgiver og ekspert innenfor flysikkerhetsspørsmål. Komiteen er fagutvalg i alle flyoperative/flytekniske spørsmål.
Norsk Flygerforbund er ett av de 25 fagforbundene i LO. Forbundet er også medlem av European Cockpit Association (ECA) og det globale pilotkollektivet IFALPA som totalt har om lag 150.000 medlemmer.
I 2021 startet NF opp sin egen podcast - NF-Pådden for å vise fram arbeidet som gjøres i organisasjonen.


== Referanser ==


== Eksterne lenker ==
(no) Offisielt nettsted
Adolf Carl Daniel von Auersperg

Adolf Wilhelm Carl Daniel von Auersperg (født den 21. juli 1821 på Schloss Wlaschim i Wlaschim i Böhmen i Østerrike-Ungarn, død den 5. januar 1885 på Schloss Goldegg i Niederösterreich) var en østerriksk fyrste og statsmann. Han var bror til Karl von Auersperg.
Adolf von Auersperg tilhørre som sin bror det tysk-liberale parti, og ble etter ministeriet Hohenwarts fall østerriksk ministerpresident i 1871, og gjennomførte som sådan 1878 års forlik med Ungarn. Han avgikk i februar 1879, ds hans parti trakk tilbake sin støtte til ham, og han ble i stedet rikskammerrettens president.


== Referanser ==


== Litteratur ==
«Auersperg Adolf Fürst». I Österreichisches Biographisches Lexikon 1815–1950 (ÖBL). Bind 1, Verlag der Österreichischen Akademie der Wissenschaften, Wien 1957, s. 35.
(de) Gustav Adolf Metnitz: «Auersperg, Adolf Carl Daniel Fürst.» I Neue Deutsche Biographie (NDB). Bind 1, Duncker & Humblot, Berlin 1953, ISBN 3-428-00182-6, s. 436 (digitalisering). (Korrektur)
Alfred Ableitinger: Auersperg, Adolf Wilhelm Daniel Fürst. In: Biographisches Lexikon zur Geschichte Südosteuropas. Band 1, München 1974, S. 110 f.
Svensk uppslagsbok, Lund 1929
Mikkel Remsøy

Mikkel Remsøy (født 4. august 2002) er en norsk alpinist, som representerer Bærums Skiklub Alpint.


== Idrettskarriere ==
Remsøy representerer Norge under Vinter-OL for ungdom 2020. Den første øvelsen der var super-G, der han kom på sjetteplass. Han vant i kombinasjonen, der han kom på delt førsteplass sammen med Auguste Aulnette fra Frankrike, med Adam Hofstedt fra Sverige på tredjeplass.


== Referanser ==


== Eksterne lenker ==
(en) Mikkel Remsøy – Olympedia 
(en) Mikkel Remsøy – FIS (alpint) 
(en) Mikkel Remsøy – TheSports.org 
Profil hos Vinter-OL for ungdom 2020 Arkivert 11. januar 2020 hos Wayback Machine.
Auguste Aulnette

Auguste Aulnette (født 29. oktober 2002) er en fransk alpinist.


== Idrettskarriere ==
Aulnette representerer Frankrike under Vinter-OL for ungdom 2020. Han vant kombinasjonen, der han kom på delt førsteplass sammen med Mikkel Remsøy fra Norge, med Adam Hofstedt fra Sverige på tredjeplass.


== Referanser ==


== Eksterne lenker ==
(en) Auguste Aulnette – Olympedia 
(fr) Auguste Aulnette – Frankrikes olympiske komité 
(fr) Auguste Aulnette – Frankrikes olympiske komité 
(en) Auguste Aulnette – FIS (alpint) 
Profil hos Vinter-OL for ungdom 2020 Arkivert 11. januar 2020 hos Wayback Machine.
Amanda Salzgeber

Amanda Salzgeber (født 26. februar 2002) er en østerriksk alpinist, som representerer Ski Club Montafon.


== Idrettskarriere ==
Salzgeber representerte Østerrike under Vinter-OL for ungdom 2020. Den første øvelsen der var super-G, der hun kom på fjerdeplass. Hun vant kombinasjonen, etter at hun fikk nest beste tid i slalåmdelen av kombinasjonen. Hun fikk bronse i storslalåm, bak Amélie Klopfenstein fra Sveits og Rosa Pohjolainen fra Finland, og i slalåmrennet kjørte hun ut. Hun deltok også i parallellslalåm for mikslag, der hun fikk bronse sammen med Philip Hoffmann.


== Referanser ==


== Eksterne lenker ==
(en) Amanda Salzgeber – Olympics.com 
(en) Amanda Salzgeber – Olympedia 
(en) Amanda Salzgeber – FIS (alpint) 
(en) Amanda Salzgeber – TheSports.org 
Profil hos Vinter-OL for ungdom 2020 Arkivert 11. januar 2020 hos Wayback Machine.
Simen Sellæg

Simen Sellæg (født 19. februar 2003) er en norsk alpinist, som representerer Ready IF.


== Idrettskarriere ==
Sellæg representerte Norge under Vinter-OL for ungdom 2020. Den første øvelsen der var super-G, der han kom på åttendeplass. Han kom på ellevteplass i kombinasjonen.
Simen Sellæg vant senior-NM i storslalåm på Geilo 17. desember 2020 i en alder av 17 år. NM ble utsatt fra mars på grunn av korona. På grunn av tidspunktet deltok ikke landslagsutøverne i NM.


== Referanser ==


== Eksterne lenker ==
(en) Simen Sellæg – Olympedia 
(en) Simen Sellæg – FIS (alpint) 
Profil hos Vinter-OL for ungdom 2020 Arkivert 11. januar 2020 hos Wayback Machine.
Kotsøy

Kotsøy er ei grend i Midtre Gauldal kommune i Trøndelag. Grenda ligger langs elva Gaula i Gauldalen, ca. 16 km sørøst for kommunesenteret Støren. Grunnkretsen Kotsøy hadde 155 innbyggere i 2017. Riksvei 30, som starter ved Støren og fortsetter til Røros og videre til Koppang, passerer Kotsøy. Fylkesvei 6560 til Budal starter her. Jernbanestasjonen Kotsøy stasjon på Rørosbanen ligger ved Kotsøy. Stasjonen åpnet som stoppested i 1890, og ble oppgradert til stasjon i 1910, før den ble nedgradert til holdeplass i 1975.


== Referanser ==
Cussin’, Cryin’ & Carryin’ On

Cussin' Cryin' & Carryin' On kan vise til:

«Cussin' Cryin' & Carryin' On (album)», et album med Tina Turner
«Cussin' Cryin' & Carryin' On (sang)», en sang med Tina Turner
Cathinka Lunder

Cathinka Lunder (født 13. april 2003) er en norsk alpinist, som representerer Stabæk Alpint.


== Idrettskarriere ==


=== Sesongen 2019/20 ===
Lunder representerte Norge i Vinter-OL for ungdom i 2020. Den første øvelsen der var super-G, der hun kom på nittendeplass. Hun kom på 20.-plass i kombinasjonen. I storslalåm kom hun på 16.-plass og i slalåm kom hun på 18.-plass.Under Junior-NM i alpint 2020 i januar kom hun på fjerdeplass i storslalåm og slalåm. Hun deltok også i det svenske juniormesterskapet i alpint, utenfor konkurranse, og kjørte der ned til fjerdeplass i storslalåmrennet.


== Referanser ==


== Eksterne lenker ==
(en) Cathinka Lunder – Olympics.com 
(en) Cathinka Lunder – Olympedia 
(en) Cathinka Lunder – FIS (alpint) 
(en) Cathinka Lunder – TheSports.org 
Profil hos Vinter-OL for ungdom 2020 Arkivert 11. januar 2020 hos Wayback Machine.
Rigmor Borthen

Rigmor Loge Borthen (født 5. mars 1923 i Haugesund, død 10. november 1986 i Bærum) var en norsk forfatter.
Rigmor Borthen var datter av elektromontør Karl Sedolf Pettersen og Inga Terese Trondsen. Hun ble gift ca. 1947 med arkitekt Erling Meyn, men ekteskapet ble oppløst etter kort tid. I 1951 ble hun gift med vaktsjef Ørnulf Haurowitz Borthen (1913-1997).
Rigmor Borthen etablerte seg i Asker i 1950, og ved siden av å være yrkeskvinne og husmor, skrev hun artikler og skjønnlitterære bidrag til aviser og tidsskrifter. Hun fikk novellen Et fnugg i Kosmos publisert i tidsskriftet Vinduet i 1966. Hennes debutroman Grensegang utkom i 1972. Hun skrev også hørespillet Veis ende.


== Bibliografi ==
1972: Grensegang, roman, Aschehoug
1972: Veis ende, hørespill


== Referanser ==


== Kilder ==
Norsk kvinnelitteraturhistorie. Pax. 1990. s. 251. ISBN 8253014988. 
Borthen, Rigmor (1972). Grensegang. Oslo: Aschehoug. ISBN 8203052827.
Christine Præsttun

Christine Præsttun (født 3. mai 1971, død 8. januar 2020) var en norsk journalist, og programleder, ansatt i NRK. Hun var i perioden 2014–2018 Afrika-korrespondent sammen med ektemannen Sverre Tom Radøy.Præsttun var utdannet sosiolog ved Universitetet i Oslo. I NRK jobbet hun, foruten som korrespondent, blant annet som dokumentarskaper og programleder i debattprogrammer.


== Referanser ==


== Eksterne lenker ==
(en) Christine Præsttun på Internet Movie Database
Våddan

Våddan, også skrevet Vådan, er ei grend i den østlige delen av Bymarka på Byåsen i Trondheim. Stedet ligger sør for Lian, nordøst for Store Leirsjøen, nordvest for Stavset og vest for Haukvatnet. Våddan er bebygd med eneboliger, som ligger spredt i skogområdene nord for gården Våddan og sør for Lian. Navnet kommer av det norrøne viðr, som betyr ved eller skog. Navnet er tidligere blitt skrevet som Wåden, Wådden og Vådan.


== Referanser ==


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 602. ISBN 8257306428.
Aristocarabus

Carabus (Aristocarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller. 


== Utseende ==
Nokså store, slanke, mer eller mindre metallisk fargede jordløpere, gjerne med ulik fargetone på forkropp og dekkvinger. Oversiden er tett, ganske kraftig, litt uregelmessig punktert. Kjevene er nesten så lange som hodet, som har furer på sidene og en uregelmessig lengderibbe i midten. Pronotum er rundet, nokså smalt, sidene betydelig innbuktede før de rundede bakhjørnene. Dekkvingene er litt pæreformede, ganske hvelvede, med elngdeskulptur og striper av avlange, i bunnen gylne groper.


== Levevis ==
Artene kan finnes både i skog og i åpne landskaper. 


== Utbredelse ==
Underslekten er utbredt i Kina.


== Systematisk inndeling ==
Listen følger i hovedsak 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie jordløpere Carabinae Latreille, 1802
stammen Carabini Latreille, 1802
slekten Carabus Linnaeus, 1758
Underslekten Aristocarabus Semenov, 1896
Carabus (Aristocarabus) romanowi Semenov, 1897
Carabus (Aristocarabus) romanowi businskyorum Imura, 1996
Carabus (Aristocarabus) romanowi lamaorum Deuve, 1990
Carabus (Aristocarabus) romanowi romanowi Semenov, 1897
Carabus (Aristocarabus) romanowi sericollis Deuve & Mourzine, 2000
Carabus (Aristocarabus) viridifossulatus Fairmaire, 1887
Carabus (Aristocarabus) viridifossulatus aleatus Cavazzuti, 2003
Carabus (Aristocarabus) viridifossulatus gonggashanensis Deuve, 1992
Carabus (Aristocarabus) viridifossulatus jiajiensis Deuve, 1998
Carabus (Aristocarabus) viridifossulatus kvetoslavae Sehnal; Farkac & Häckel, 2006
Carabus (Aristocarabus) viridifossulatus mastiff Deuve & Mourzine, 2009
Carabus (Aristocarabus) viridifossulatus phamianus Deuve, 1990
Carabus (Aristocarabus) viridifossulatus viridifossulatus Fairmaire, 1887


== Referanser ==


== Eksterne lenker ==
Bilde av Carabus (Aristocarabus) romanowi
(en) Aristocarabus hos NCBI 
Carabus (Aristocarabus) – detaljert informasjon på Wikispecies
Aristaios den eldre

Aristaios den eldre (gresk: Ἀρισταῖος ὁ Πρεσβύτερος) (født ca. 370, død ca. 300 f.Kr.) var en gresk matematiker som arbeidet med kjeglesnitt. Han levde omtrent samtidig med Evklid.Aristaios er bare kjent indirekte gjennom omtale, og ingenting er bevart av arbeidene hans. Ifølge Pappos skal Aristaios ha skrevet «fem bøker om romlige geometriske steder, knyttet til kjeglesnitt». 
Pappos omtaler også «kjeglesnittene til Aristaios den eldre».Et geometrisk sted ble i gresk matematikk omtalt som «romlig» dersom en trengte et romlig objekt for å definere
dette, og i praksis var et romlig geometrisk sted et kjeglesnitt.  I motsetning til dette ble linjer og sirkler kalt «plane geometriske steder».  
Det er sannsynlig at Aristaios verk om kjeglesnittene var eldre enn Evklids bok om samme emne og at Evklid har basert sin bok på resultater fra Aristaios.  
Også Evklids bok om kjeglesnitt er gått tapt, men er omtalt i senere kilder.
Thomas Heath argumenterer for at Aristaios må ha kjent til definisjonen av et kjeglesnitt basert på et brennpunkt og en styrelinje.Aristaios arbeid om kjeglesnitt ble gjort overflødig da kunnskapen ble samlet inn i Kjeglesnitt av Apollonios fra Perge.
Den greske matematikeren Hyposikles refererer til et verk av en Aristaios med navn Sammenligning av fem figurer, men det er usikkert om dette er Aristaios den eldre.
Tilnavnet «den eldre» kan indikere at det også har eksistert en «Aristaios den yngre».


== Referanser ==


== Litteratur ==
Thomas Heath (1981). A History of Greek Mathematics. I. New York: Dover Publications. ISBN 0-486-24073-8. Thomas Heath (1981). A History of Greek Mathematics. II. New York: Dover Publications. ISBN 0-486-24074-6. 


== Eksterne lenker ==
«Aristaeus the Elder» (engelsk). MacTutor History of Mathematics archive. April 1999. Besøkt 11. januar 2020.
Trym Dalset Lødøen

Trym Dalset Lødøen (født 22. august 2002) er en norsk randonee-utøver som representerer Haugen IL.
Randonee er en skisport der utøverne først klatrer opp en bratt løype, med feller, deretter kjører de ned den samme løypa med ski. I nedkjøringen kan det også være lagt inn tekniske partier med motbakker som må gås uten ski.


== Idrettskarriere ==
Han representerer Norge under Vinter-OL for ungdom 2020. I fellesstarten i randonee kom han på sjetteplass, som eneste deltaker fra Norge.


== Referanser ==


== Eksterne lenker ==
(en) Trym Dalset Lødøen – Olympedia 
Profil hos Vinter-OL for ungdom 2020 Arkivert 11. januar 2020 hos Wayback Machine.